UMH17070009

DRÖG

Reglugerð um (6.) breytingu á reglugerð nr. 941/2002, um hollustuhætti.

1. gr.

Við 1. mgr. 19. gr. reglugerðarinnar bætist við nýr töluliður, 6. tölul., sem orðast svo:

6. Heimilt er eigendum eða rekstraraðilum veitingastaða, svo sem matsölustaða og kaffihúsa, að leyfa að komið sé með hunda, ketti og önnur gæludýr inn á veitingastað að uppfylltum eftirfarandi skilyrðum:

1. Ætíð skal taka mið af velferð dýranna og hagsmunum gesta.
2. Þeir eigendur eða rekstaraaðilar sem leyfa að dýr komi inn á veitingastaði skulu auglýsa það á áberandi hátt, bæði á húsnæðinu sjálfu og í allri markaðsetningu, að heimilt sé að koma með gæludýr inn á staðinn.
3. Gæta skal fyllsta hreinlætis.
4. Tryggja skal að gæludýrin dveljist einungis í veitingasölum veitingastaðar og komi ekki þar sem geymsla, undirbúningur og framleiðsla matvæla fer fram.
5. Heilbrigðisnefnd getur sett ítarlegri ákvæði í starfsleyfi.

 Heimild þessi gildir hvorki um mötuneyti né veitingastaði þar sem mæting er ekki valfrjáls. Þá gildir heimild þessi ekki sé aðstaða veitingastaðar að einhverju leyti sameignleg með annarri starfsemi eða á stað þar sem óheimilt er að hleypa gæludýrum inn á.

1. gr.

Fylgiskjal 3 með reglugerðinni orðast svo:

**Fylgiskjal 3.**

Óheimilt er að hleypa hundum, köttum og öðrum gæludýrum inn á eftirfarandi staði, nema að fengnu tímabundnu leyfi heilbrigðisnefndar, sbr. 19. gr.:

Heilbrigðis- og meðferðastofnanir, svo sem lækna- og tannlæknastofur, sjúkrahús og aðgerðarstofur, sjúkraþjálfun
Skólar og leikvellir
Fangelsi
Íþróttastöðvar, íþróttahús, baðstaðir og heilsuræktarstöðvar
Snyrtistofur, nuddstofur, sólbaðsstofur og húðflúrstofur
Samkomustaðir, svo sem kirkjur, leikhús, tónleikasalir, söfn og kvikmyndahús
Gististaði í flokki II, III og IV samkvæmt lögum um veitingastaði, gististaði og skemmtanahald

Mötuneyti
Sumarbúðir fyrir börn

Almenningssamgöngutæki

Heimilt er þó að fara með gæludýr inn í íþróttamannvirki, heilbrigðisstofnanir, snyrtistofur og aðra starfsemi sem sérstaklega eru ætluð dýrum.

Um matvælafyrirtæki fer samkvæmt ákvæðum reglugerðar um gildistöku reglugerðar Evrópuþingsins og ráðsins (EB) nr. 852/2004 um hollustuhætti sem varða matvæli.

3. gr.

Reglugerð þessi er sett samkvæmt ákvæðum 4. gr. laga nr. 7/1998, um hollustuhætti og mengunarvarnir, og að höfðu samráði við Samband íslenskra sveitarfélaga hvað varðar skyldur sveitarfélaga, sbr. ákvæði 3. mgr. 43. gr. laganna. Reglugerðin öðlast þegar gildi.

*Umhverfis- og auðlindaráðuneytinu, XX.XX.2017.*